শতবর্ষে শততম

আজ হতে শতবর্ষ আগে
তুমি এসেছিলে এই ধরাতে
খোকা হয়ে
বাংলা মায়ের কোলে,
টুঙ্গিপাড়ায় এলে।
লাখো মানুষের ভালোবাসায়
বরেণ্য নেতা তুমি
শেখ মুজিবুর রহমান,
বজ্রকন্ঠে কাঁপিয়েছ বাংলার গগন।
তুমি দিয়েছ ডাক স্বাধীনতার,
তুমি বঙ্গবন্ধু এই বাংলার।
তুমি বিদ্রোহী নেতা
হাজার বছরের শ্রেষ্ঠ বাঙালি।
তুমি প্রিয় নেতা কোটি বাঙালির।
আজ শততম বর্ষে
তোমাকেই স্মরণ করি
তোমাতেই নত হই।
তুমি দিয়েছ ভাষা
দিয়েছ স্বাধীনতা।
আমরা জাতিতে বাঙালি
তাই তোমার সত্বায় মিলি।
আজ জন্ম শতবর্ষে
আমরা তোমারি কথা বলি।